Diari Oficial de la Generalitat Valenciana


Sumari del DOGV 6234, del 26-03-2010 (2010/3224)

RESOLUCIÓ de 17 de febrer de 2010, de la Presidència del Consorci Hospital General Universitari de València (CHGUV), per la qual es determina la composició nominal de les comissions d'avaluació de diversos comandaments de caràcter assistencial del CHGUV.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6234

Data del DOGV
:   26-03-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3224


Data del document
:   17-02-2010

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 17 de febrer de 2010, de la Presidència del Consorci Hospital General Universitari de València (CHGUV), per la qual es determina la composició nominal de les comissions d'avaluació de diversos comandaments de caràcter assistencial del CHGUV. [2010/3224]  
La disposició transitòria de les bases generals de les convocatòries de provisió de places de comandament, aprovades per la Resolució de la Presidència del Consorci Hospital General Universitari de València (CHGUV) de 23 d'octubre de 2009 (DOCV núm. 6141, de 10.11.2009) establix que, les convocatòries de places de comandament resoltes amb anterioritat a aquestes, que preveren procediments d'avaluació de l'exercici, s'han de subjectar al procediment regulat en la seua base 17a.  
Per la Resolució de la Presidència del CHGUV d'1 d'agost de 2005 (DOCV núm. 5079, de 26.08.2005), es va resoldre la convocatòria CM/03/04 de diversos comandaments clínics del CHGUV, convocada per la Resolució de 14 d'octubre de 2004 (DOCV núm. 4879, de 09.11.2004), en la qual s'establien els efectes economicoadministratius dels corresponents nomenaments, el caràcter temporal d'aquests i el sotmetiment a una avaluació quadriennal.   
Així mateix, per la Resolució de la Presidència del CHGUV d'11 de novembre de 2005 (DOCV núm. 5145, de 29.11.2005), es confirmaven en les places de caps dels servicis de Cirurgia Ortopèdica i Traumatologia, i Patologia Digestiva del CHGUV, després d'haver estat avaluades conforme a les corresponents bases, publicades en el Butlletí Oficial de la Província de València número 282, de 27 de novembre de 2000, les persones que van ser nomenades en les places indicades. Així mateix, en la resolució esmentada s'establia el caràcter temporal d'aquestes i el sotmetiment a avaluació quadriennal.   
De conformitat per tant amb el que establix la disposició transitòria de les referides bases generals, en relació amb la Resolució de la Presidència del CHGUV de 1 d'agost de 2005 esmentada en el paràgraf anterior, resolc:  
Designar les persones que han d'integrar les comissions d'avaluació de les places que es detallen:  
1. Comandaments de servici: Anestesiologia/Reanimació i Terapèutica del Dolor; Cirurgia General i Digestiva; Oncologia Mèdica; Rehabilitació; Cirurgia Ortopèdica i Traumatologia; i Patologia Digestiva.  
  
2. Comandaments de secció: Anestesiologia/Reanimació i Terapèutica del Dolor; Cirurgia Cardíaca; Patologia Digestiva i Medicina Interna.  
  
Contra esta resolució, que posa fi a la via administrativa, les persones interessades poden interposar recurs contenciós administratiu, d'acord amb allò previst en els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei 29/1998, de 13 de juliol, Reguladora de la Jurisdicció Contenciosa Administrativa, davant del Jutjat Contenciós Administratiu de València, en el termini de dos mesos, comptadors des de l'endemà de la seua publicació. Sense perjudici que utilitzen qualsevol altre recurs que estimen convenient.  
València, 17 de febrer de 2010.- El president del CHGUV i conseller de Sanitat: Manuel Cervera Taulet.